CELEX: 62011TN0412
Language: mt
Date: 2011-07-28 00:00:00
Title: Kawża T-412/11: Rikors ippreżentat fit- 28 ta’ Lulju 2011 — Maharishi Foundation vs UASI (TRANSCENDENTAL MEDITATION)

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/41
            
         Rikors ippreżentat fit-28 ta’ Lulju 2011 — Maharishi Foundation vs UASI (TRANSCENDENTAL MEDITATION)
   (Kawża T-412/11)
   2011/C 282/78
   Lingwa tal-kawża: l-Ingliż
   
      Partijiet
   
   
      Rikorrenti: Maharishi Foundation Ltd (St. Helier, Jersey) (rappreżentant: A. Meijboom, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal- Uffiċċju għall-Armonizzazzjoni fis-Suq Intern (Trade marks u Disinni), tal-24 ta’ Marzu 2011, fil-Każ R 1293/2010-2;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark verbali “TRANSCENDENTAL MEDITATION” għal prodotti u servizzi fil-klassijiet 16, 41, 44 u 45 — Applikazzjoni għal reġistrazzjoni ta’ trade mark Komunitarja Nru 8246647
   
      Deċiżjoni tal-eżaminatur: applikazzjoni għal reġistrazzjoni ta’ trade mark Komunitarja miċħuda għal parti mill-prodotti u s-servizzi
   
      Deċiżjoni tal-Bord tal-Appell: appell milqugħ u każ irrinvijat quddiem id-Diviżjoni tal-Eżaminazzjoni għal prosekuzzjoni ulterjuri.
   
      Motivi invokati: Ir-rikorrenti tressaq erba’ motivi: (i) ksur tal-Artikoli 75 u 7(1)(a) tar-Regolament tal-Kunsill Nru 207/2009, peress li l-Bord tal-Appell ma ddeċidiex b’mod espliċitu fuq l-Artikolu 7(1)(a) tar-Regolament dwar it-trade mark, iżda, ikkunsidra, madankollu, li t-trade mark “TRANSCENDENTAL MEDITATION” hija ġenerika; (ii) ksur tal-Artikolu 7(1)(b) tar-Regolament tal-Kunsill Nru 207/2009, peress li l-Bord tal-Appell iddeċieda b’mod żbaljat li t-trade mark hija nieqsa minn karattru distintiv; (iii) ksur tal-Artikolu 7(1)(c) tar-Regolament tal-Kunsill Nru 207/2009, peress li l-Bord tal-Appell ikkonkluda b’mod żbaljat li t-trade mark hija komposta biss minn indikazzjonijiet, li jistgħu jservu, fil-kummerċ, għad-deskrizzjoni tal-karatteristiċi tal-prodotti jew servizzi, li għalihom ir-rikorrenti għamlet applikazzjoni għal reġistrazzjoni ta’ trade mark; u (iv) ksur tal-Artikolu 7(3) tar-Regolament tal-Kunsill Nru 207/2009, peress li l-Bord tal-Appell iddeċieda b’mod żbaljat li t-trade mark ma kisbitx karattru distintiv, fir-rigward tal-prodotti u tas-servizzi li għalihom intalbet ir-reġistrazzjoni, bħala konsegwnza tal-użu li sar minnha.